Club de Gimnasia y Esgrima La Plata

<font color=white size="3"><center> Club de Gimnasia y Esgrima La Plata 100px Club fondat en 1887 Chafre Lo Lop Colors Blau e blanc  Estadi Estadi Juan Carmelo Zerillo (Estadi Lo Bòsc), La Plata, Província de Buenos Aires, Argentina (33 000 plaças) President 20px Walter Gisande Entraïnaire 20px Diego Cocca

Lo Club de Gimnasia y Esgrima La Plata es un club de fotbòl de la vila de La Plata en Argentina. Fondat lo 3 de junh de 1887, es lo club mai ancian entre los qui jògan en primièra division.

Son estadi es l'Estadi Juan Carmelo Zerillo (21 400 plaças), mai conegut com l'Estadi del Bòsc (en castelhan : Estadio del bosque) pr'amor d'èsser prèp del bòsc de La Plata. Per aquesta rason lo club foguèt chafrat El Lobo ("Lo Lop'").

Las soas colors eraldicas son d'argent a facha d'azur.

Las rescontras amb son rival Estudiantes de La Plata (l'autre grand club de fotbòl de la capitala de la província de Buenos Aires) es un classic del fotbòl argentin : lo Clásico Platense.

Gimansia y Esgrima foguèt campion d'Argentina de primièra division en 1929 e de segonda division en 1944, 1947 e 1952. ganhèt tanben la Copa Centenario organizada nacionaument per l'AFA en 1994.

Es un dels clubs qui an jogadas mai de sasons cumuladas en primièra division.

 Istòria 
Gimnasia y Esgrima La Plata foguèt fondat lo 3 de junh de 1887 vodat a las doas activitats de son nom. Devenguèt mai tard lo famós club de fotbòl. 

Durant son istòria cambièt de nom : foguèt batejat tornar Club de Esgrima per una brèva estona de l'annada 1897 e Club Gimnasia y Esgrima de Eva Perón en 1952 quand La Plata foguèt egalament tornada batejada Eva Perón a l'escasença del decès de la primièra dòna argentina. Aqueste nom foguèt cambiat a la casuda del regim del general Juan Domingo Perón e remplaçat per Club Gimnasia y Esgrima de La Plata amb un de que foguèt levat en 1964 per li tornar lo nom actual.

Fins a l'annada 1930 Gimnasia y Esgrima (coma mantuna còla argentina a despart del Racing Club) joguèt lo campionat amator. Enter 1905 e 1915 daissèt de practicar lo fotbòl. Es durant aquesta pausa (en 1912) que foguèt fondat son rival Estudiantes de La Plata per qualques uns de sos ancians membres.

En 1915 entrèt en primièra division e posquèt jogar pel primièr còp en 1916 contra son rival (amb una victòria de 1 a 0).

Lo 27 d'abrial de 1924 inaugurèt son estadi.
Gimnasia y esgrima foguèt campion nacional de primièra division en 1929.

La còla de 1933, qui menèt una polida campanha, foguèt chafrada El Expreso e un jogador Arturo «El torito» Naón i espelèt e venguèt famós dins l'istòria del club. 

La campanha de 1962 donèt l'escais de Lop al club pr'amor de la proximitat del bòsc de La Plata e tanben pr'amor de la rapiditat e de la rusa dels sons jogadors.

 Clásicos Platenses 
Los Classics de La Plata son las rescontras entre Gimnasia y Esgrima e lo club Estudiantes de La Plata. 

Lo primièr se joguèt en 1916 ganhèt 1 a 0 amb un gòl contra son camp de Pastor.

En 1931 joguèron los dos dins los campionats organizats per l'AFA e en 147 rescontras: Estudiantes de La Plata emportèt 51 victòrias amb 217 gòles ; Gimnasia y Esgrima ganhèt 45 partidas amb 196 gòles ; i aguèt en 51 partidas nullas.

En 1992 José Perdomo de Gimnasia y Esgrima marquèt lo "Gòl del Terratrem" contre Estudiantes, un gòl enregistrat pel sismograf de La Plata (véser lo paragraf "Curiositat").

 Presidents 
Gimnasia y Esgrima aguèt 55 presidents. Lo primièr e fondator foguèt Saturnino Perdriel. L'actual president es Walter Gisande.

Lo president es elegit pels membres associats del club.

Véser Lista dels presidents del Club de Gimnasia y Esgrima La Plata

 Estadi 
L'estadi de Gimnasia y Esgrima se tròba a La Plata a l'interseccion entre l'avienguda 60 e la carrièra 118. Es apelat oficialment Estadio Juan Carmelo Zerillo e es tanben conegut coma l'Estadi del Bòsc (Estadio del Bosque en castelhan) pr'amor de la proximitat del Bòsc de La Plata. Es situat dins lo quartièr El Mondongo. Sa capacitat es de  plaças abilitadas.

Foguèt bastit en 1923 per èsser inaugurat en1924. Mai tard, recebèt lo nom d'un dels presidents del club : Carmelo Zerillo.

Foguèt barrat en 2006, 2007 e una partida de 2008 per una question de nòrmas abans de tornar aubrir.

 Escaisses 
150px|thumb|left|Lo Lop, simbòl del club
Los suportaires de Gimnacia y Esgrima pòrtan mantun escais mai o mens istorics:
 Los Triperos dens las annadas 1920 en referència al fach de vénguer de la ciutat de Ensenada e de Berriso e de trabalhar dins lo matadèr.
 La 22 d'origina incerta (dilhèu en referéncia a la carta 22 deu taròt : lo fòl).
 Los Basureros (los "bordilhaires"), durant las annadas 1970, en referéncia al fach que lo president alara, Oscar Venturino, èra tanben president d'una entrepresa e collècta d'orduras.
 El Lobo ("Lo Lop") en referéncia al Bòsc de la Plata e a las qualitats d'aquesta bèstia : astúcia e agilitat.

 Malhòts 
 Unifòrme actual 

 Evolucion del malhòt 

 Curiositats 

 Gimnasia y Esgrima es lo club de fotbòl lo mai ancian entre los qui jògan en primièra division en Argentina.
 Foguèt lo primièr club argentin de fotbòl a jogar en Euròpa (1931).
 Marquèt lo gòl lo mai lèu de l'istòria dels campionats argentins de primièra division : après 5 segondas, de Carlos Dantón Seppaquercia, contre Club Atlético Huracán, lo 18 de març de 1979.
 Lo 5 d'abriu a l'escasença del Classico platense Gimasia y esgrima marquèt un gòl fetejat pels suportaires d'un biais que faguèt bolegar lo simograf de La Plata. Foguè conegut coma lo "Gòl del Terratrem" (lo Gòl del terremoto)
 Lo 5 de mai de 1996, Gimnasia y Esgrima faguèt patir lo Club Atlético Boca Juniors una de las majoras umiliacions a domicili de son istòria en ganhant 6 a 0 a l'escasença de la reïnauguracion de son estadi (La Bombonièra) qui èra estat barrat per èsser adobat.
 En 2009 lo club de Gimnasia y Esgrima foguèt lo tema d'un filme sobre la vida vidanta de sons suportaires dins lo contèxte del risque durant aquesta sason de cabussar en segonda division. Es lo filme titolat La Pasión del realizator Alejandro Encinase sortiguèt en salas.

 Imne 
L'imne de Gimnasia y Esgrima foguèt compausat en 1915 amb paraulas de Délfor Méndez e musica de Juan Serpentini. Foguèt interpretat per primièra vegada lo 9 de julhet (diada de l'independéncia)a l'escasença d'una rescontra amb lo club uruguaian River Plate Football Club (de non pas con.honer amb dos autres clubes respectivament uruguain e argentin e apelats Club Atlético River Plate).

Festejemos nuestros triunfos, con canciones varoniles, armoniosas, y febriles, como los ritmos del mar.

Festejemos nuestros triunfos, con las sanas intenciones, de llegar a ser campeones, solamente, solamente por llegar.

En las luchas deportivas, siempre fuimos, vencedores, defendiendo los colores, de la insignia nacional.

Embriagados de entusiasmo, satisfechos, de alegría, derrochamos valentía, con nobleza, con nobleza sin igual.

Sin enconos ni altiveces, siempre fuertes, siempre unidos, por mens sana conocidos, lucharemos sin cesar, pues sin luchas no hay victorias, y nosotros las queremos, porque siempre padecemos, hondo anhelo, hondo anhelo de triunfar!

Véser son interpretacion dins los ligames extèrnes.

 Entrenaires 
En fotbòl Gimnasia a avuts un mantun entrenaire al long de son istòria amb qualques noms mai marcants coma per exemple :
 Emerich (Emérico en castelhan) Hirschl, chafrat "Lo Magician" (El Mago), d'origina ongresa, foguèt lo primièr entrenaire estrangièr en Argentina. Entrenèt Gimnasia y esgrima entre 1932 e 1934.
 Nito Veiga faguèt tornar pojar lo club en primièra division en 1984.
 Amb Roberto Perfumo lo club ganhèt la Copa Centernario en 1993.
 Carlos Timoteo Griguol (lo "Vielh" o lo "Mèstre" - el Maestro, El Viejo - ) menèt lo club a 3 títols de vicecampion.

L'actual entrenaire es Diego Cocca.

Véser : Lista dels entrenaires de Gimnasia y Esgrima La Plata

 Jorn del suportaire de Gimnasia y Esgrima 
Lo 10 de decembre es estat causit per ésser la Jornada Mondiala del suportaire de Gimnasia y Egrima ; es l'escadença d'acamp e de le celebracions, mai que mai dins l'Estadi del Bòsc ; en 2006 mai de 10 000 s'acampèron atal Olé, 2006.

 Palmarés 
 Epòca amator :
 Tornèis nacionals :
 Primièra division :
 Campion en 1929
 Vicecampion en 1924
 Campeonato de Intermedia (Segonda division) 1915.

 Epòca professionala :
 Tomèis nacionals oficials :
 Vicecampion de purmèra division : Clausura 1995, Clausura 1996, Apertura 1998, Clausura 2002, Apertura 2005.
 Campion de segonda division (1944 e 1947) e de Primera B 1952.
 Vicecampion de segonda division 1946.
 Copa Centenario de l'AFA.
 Tornèis amical internacional:
 Copa Gobernador Alende'' 1960.

 Equipament e esponsòr 
+EquipamentPeríodoProvesidor1980-1984TopperEl Día  accedit lo 13 de heurèr de 20091985-1993Adidas1993-1998HummelRadiografía Tripera Accedit lo 13 de heurèr de 20091998-2001New BalanceEl Día  Accedit lo 13 de heurèr de 2009El Día  Accedit lo 13 de heurèr de 20092001-2008PumaCielo Sports  Accedit lo 13 de heurèr de 20092009Kappa Accedit lo 13 de heurèr de 2009
+EsponsòrTempsadaEsponsòr1990-1992PegamaxGimnasia  Accedit lo 13 de heurèr de 20091992El Día1993-2001Banco Municipal de La PlataEl Día  Accedit lo 29 de genèr de 20092001-2002Fideos ManeraEl Día  Accedit lo 29 de genèr de 20092002Ticket VipEl Día  Accedit lo 29 de genèr de 20092003-2004Suin2004Liderar Seguros2005Medical HairEl Día  lo 13 de heuèr de 20092006Crown MustangEl Día  lo 13 de heurèr de 20092007-2008MotomelEl Día  lo 13 de heurèr de 20092008-presenteLa Nueva Seguros

 Ligams extèrnes 

  Sit oficial

 Videos de youtube.com 
 Himne de Gimnasia y Esgrima.
  Lo Gòl del Terratrem.
  La presidenta de la Republica Cristina Fernández de Kirchner devisant de sa passion per Gimnasia y Esgrima e ostentant lo malhòt en preséncia de son espós, ancian president e suportaire del Racing Club de Avellaneda.

Categoria:Gimnasia y Esgrima de La Plata